Giani Kiriță o pune la colț pe Dinamo după eșecul usturător cu Hermannstadt: "Se aruncau în defensivă acolo de zici că era dresură de foci!"
Dinamo a suferit o corecție în primul meci din play-out. "Câinii" au cedat în fața celor de la Hermannstadt (0-3).
Giani Kiriță a reacționat dur. Fostul mare dinamovist a privit eșecul echipei sale de suflet și nu s-a putut abține să nu critice prestația elevilor lui Kopic.
"Se aruncau în defensivă acolo de zici că era dresură de foci!"
"Din păcate, asta e realitatea, noi o comentăm. A fost un haos total. Păcat, veneam după nişte meciuri bune. Nu este nimic pierdut, dar au arătat ca o echipă care s-a întâlnit acum pentru prima oară.
Au arătat că pot să se salveze şi brusc revii la setările din fabrică. Ceva se întâmplă acolo. Ei, crezând că au lucrurile astea bune, au crezut că aşa se va întâmpla şi pe mai departe. Eşti în play-out şi trebuie să câştigi dacă ai valoare.
Să râdă ăştia de tine… Cred că au intrat relaxaţi, că merge aşa cum au jucat până acum. Uite că nu merge aşa! Când are merite Kopic i le atribuim, când echipa merge prost…
Discursul lui după meci a fost unul… Nu l-am văzut foarte afectat, ca înainte. Ceva s-a întâmplat acolo, cu siguranţă. De ce să te aştepţi să pierzi când eşti pe un drum bun? Nu ai de ce să depui armele şi să te relaxezi.
Luptă-te să câştigi play-out-ul. Asta e mentalitatea! Impune-o! Du-te acolo sus. Am arătat ca în turul campionatului. Se aruncau în defensivă acolo de zici că era dresură de foci", a mărturisit Giani Kiriță, potrivit celor de la Fanatik.